ગુરૂવારે સવારે મોનિસ શાહ તેમના માતા-પિતા સાથે દાદા સાહેબના પગલાં ખાતે પૂજન કરવા ગયા હતા. ત્યારબાદ બપોરે 12 વાગે ઘરે આવીને ઓફિસ ગયા હતા. આ સમયે ઘરની ચાવી બહાર એક ખૂણામાં મૂકી હતી. ત્યારબાદ બપોરે 2 વાગ્યાના આસપાસ સ્મિતાબેન અને સુકેતુભાઈ ઘરેમાં આવ્યા ત્યારે જોયું તો બેડરૂમમાં લાકડાનો કબાટ તૂટેલો હતો અને રૂપિયા 6 લાખની રોકડ ગાયબ હતી. આ અંગે પોલીસને જાણ કરવામાં આવતા પોલીસે સ્થળ પર પહોંચી તપાસ શરૂ કરી હતી. પોલીસ ઇન્સ્પેક્ટર અપૂર્વ પટેલે જણાવ્યું હતું કે, અમે સીસીટીવી તપાસી રહ્યાં છીએ અને કોઈ જાણભેદુ હોવાની શક્યતા પણ નકારી શકાય તેમ નથી. કારણ કે, ઘરની ચાવી ક્યાં હોય છે તે બાબતે કોઈ નજીકનું જ વાકેફ હોઇ શકે.